
	Желтоқсан
	Дене тәрбиесі
	Сапқа тұру, қайта сапқа тұру. Бірінің артынан бірі сапқа тұру, бір-бірінің жанына сапқа тұру, шеңберге тұру (көзбен бағдарлау бойынша). Саптағы, шеңбердегі өз орнын табуға үйрету.
Негізгі қимылдар.
Жүру. Бірқалыпты, аяқтың ұшымен, тізені жоғары көтеріп, сапта бір-бірден, екеуден (жұппен) жүру; әртүрлі бағытта: тура, шеңбер бойымен, "жыланша", шашырап, тапсырмаларды орындай отырып жүру, арақашықты сақтап, жүру бағытын өзгертңп, жұру.
Тепе-теңдікті сақтау. Тепе-теңдікті сақтай отырып, көлбеу тақтай (20-30 сантиметр), тура жолмен жүру.
Жүгіру. Бірқалыпты, аяқтың ұшымен, сапта бір-бірден, алаңның бір жағынан екінші жағына, әр түрлі бағытта: тура, шеңбер бойымен, "жыланша", шашырап жүгіру.
Заттарды төменнен екі қолмен көлденең нысанаға, оң және сол қолмен (1,5–2 метр қашықтықтан) допты кеуде тұсынан лақтыру, оң және сол қолмен тік нысанаға (нысана биіктігі-1,2 метр) лақтыру (1-1,5 метр қашықтық), допты бір-біріне, қақпаға домалату. Допты төмен - еденге (жерге) соғу, қағып алу.
Еңбектеу, өрмелеу. 4-6 метр қашықтыққа тура бағытта, доғаның астымен, таяқтың астынан (биіктігі 40 сантиметр) еңбектеу.
Секіру. Тұрған орнында қос аяқпен, 2-3 метр қашықтыққа алға қарай жылжып, тұрған орнынан жоғары секіру.
Жалпы дамытушы жаттығулар.
Кеудеге арналған жаттығулар:
- допты бір-біріне басынан жоғары (артқа және алға) беру, жан-жаққа (солға- оңға) бұрылу;
- солға, оңға бұрылу (отырған қалыпта);
- аяқты көтеру және түсіру, аяқтарды қозғалту (шалқасынан жатқан қалыпта);
- аяқты бүгу және созу (бірге және кезекпен), шалқасынан жатқан қалыптан бұрылып, етпетінен жату және керісінше; иықтарды жоғары көтеріп, қолды жанжаққа созып еңкею (етпетінен жатқан қалыпта).
Дербес қимыл белсенділігі.
Қимылдарды орындауда балалардың дербестігін, белсенділігі мен шығармашылығын дамыту. Арбалар, автомобильдер, велосипедтер, доптар, шарлармен өз бетінше ойнауға ынталандыру. Өрмелеу, еңбектеу дағдыларын,ептілікті, жылдамдықты дамыту, қимылдарды мәнерлі орындауға баулу.
Спорттық жаттығулар.
Шанамен сырғанау. Шанамен бір-бірін сырғанату; биік емес төбеден сырғанау.
Мәдени-гигиеналық дағдыларды қалыптастыру.
Мәдени-гигиеналық дағдыларды жетілдіру, тамақтану, жуыну кезінде қарапайым мінез-құлық дағдыларын қалыптастыру.
Өзіне-өзі қызмет көрсету дағдылары.
Өзіне-өзі қызмет көрсетуге деген ұмтылысын қолдау: белгілі реттілікпен киінуге және шешінуге, тісті тазалауға, ұқыптылыққа, киіміндегі олқылықтарды байқауға, оларды ересектің көмегімен немесе өз бетінше реттеуге, ас ішу құралдарын орнымен қолдануға баулу.
Салауатты өмір салты дағдыларын қалыптастыру.
Сезім мүшелерін ажыратуға және атауға (көз, құлақ, мұрын, ауыз) үйрету, олардың ағзадағы рөлі және оларды қалай қорғауға, күтуге болатыны туралы түсінік беру (ұсақ заттарды құлаққа, мұрынға тықпау). Денсаулықтың құндылығы туралы түсінікті дамыту; ауырмауға, денсаулықты сақтауға ынталандыру, «салауатты өмір салты» және оны ұстану туралы алғашқы түсініктер беру. Адамның денсаулығына пайдалы (көгөністер, жемістер, сүт өнімдері) және зиянды тағамдар (тәттілер, бәліштер, тәтті газдалған сусындар) туралы бастапқы түсініктерді қалыптастыру. Дене белсенділігі (таңертеңгі жаттығу, шынықтыру, спорттық және қимылды ойындар) мен ұйқының пайдасы туралы түсінік қалыптастыру. Дене мүшелері мен ағза жүйесін нығайтатын жаттығулармен таныстыру. Өзінің денсаулық жағдайы туралы ересектерге айту, науқастанған кезде дәрігерге қаралып, емделу қажеттігін білу.
Сауықтыру-шынықтыру шаралары.
Балалардың денсаулығын және жергілікті жағдайларды ескере отырып, табиғи факторлар: ауа, күн, суды пайдалана отырып, шынықтыру шараларының кешенін жүзеге асыру. Балаларды үй-жайда жеңіл киіммен жүруге үйрету. Күн тәртібіне сәйкес олардың таза ауада болу ұзақтығын қамтамасыз ету. Серуенде қимылды ойындар мен дене жаттығуларына қатысуға
қызығушылықты арттыру. Шынықтыру шараларын жүргізуде балалардың денсаулық жағдайын ескере отырып, жеке тәсілді жүзеге асыру. Шынықтыру шараларын жүргізу, жаттығулар мен массаж жасау. Күн тәртібіне сәйкес балалардың күнделікті таза ауада болуын қамтамасыз ету. Ересектің көмегімен шынықтыру тәсілдерін орындау дағдыларын қалыптастыру. Тыныс алу жаттығуларын жасау.

	
	Жүзу
	Жүзу және гидроаэробика элементтері. Суға түсу, жүгіру, ойнау, суда билеу. Жүзуді үйрету (тиісті жағдайлар болған кезде).

	
	Тіл дамыту және көркем әдебиет
	- балаларды өз бетінше сөйлеуге үйрету;
- түрлі балалар әрекетінде балалардың бір-бірімен сөйлесуіне жағдай жасау;
- әрбір баланың қызығушылығына мән беру, сұрақтарына жауап беру, жеке сөйлесу.
Сөйлеудің дыбыстық мәдениеті.
Дауысты (а, ә, е) және кейбір дауыссыз (п-б, к-қ, т-д) дыбыстарды анық айту, дыбыстардың артикуляциясын нақтылау және бекіту, артикуляциялық аппаратты дамыту, сөйлеу қарқынын өзгерту қабілетін дамыту: баяу сөйлеу, жаңылтпаштар айту.
Сөздік қор.
Балалардың сөздік қорын ойындар мен ойын жаттығулары арқылы кеңейту, сөздік қорды заттардың сапасы мен қасиеттерін білдіретін, заттарды жалпы (ойыншықтар, киім, аяқ киім, ыдыс, жиһаз) және ерекше белгілері бойынша жалпылаушы сөздермен байыту, қарама-қарсы мағынадағы сөздерді - антонимдерді енгізу.
Тілдің грамматикалық құрылымы.
Сөздерді жіктелуіне, септелуіне қарай байланыстыру, зат есімдерді үстінде, астында, артында, жанында тәрізді көмекші сөздермен бірге қолдану, зат есімдерді жекеше, көпше түрде, етістіктерді келер және өткен шақта қолдану.
Байланыстырып сөйлеу.
Ересектердің сөзін тыңдау және түсіну, сөйлеу әдебінің тиісті формаларын дұрыс қолдану, ересектермен диалог құру, берілген сұрақтарды тыңдау және толық жауап беру.

	
	
	- шешендікке, әдеби тілде сөйлеуге баулу;
- қазақ халық ауыз әдебиеті шығармаларымен, салт-дәстүрлерімен, мәдениетімен таныстыру;
- балалар әдебиетіне, театр әлеміне қызығушылықты қалыптастыру.
Таныс кітаптардағы суреттерді балалармен бірге қарастыру, оларға суреттердің мазмұны туралы эмоционалды түрде айту, балалардың пікірлерін тыңдау.
Жаңа ертегілерді, әңгімелерді, өлеңдерді тыңдай білуге, олардың мазмұнындағы әрекеттердің дамуын бақылауға, шығарманың кейіпкерлеріне жанашырлық танытуға тәрбиелеу. Балалармен кейіпкерлердің әрекеттері мен олардың әрекеттерінің салдарын талқылау.
Балаларды тақпақтар мен шағын өлеңдерді жатқа айтуға үйрету.

	
	Қазақ тілі
	- артикуляциялық және дауыс аппаратының, есту қабілетінің дамуына ықпал ету;
- қарым-қатынас мәдениетіне, көркем қабылдау мен эстетикалық талғамға тәрбиелеу.
Тілдік дамытушы орта.
Балалардың ересектермен және құрдастарымен қарым-қатынас жасауына жағдай жасау: бір-бірімен күнделікті еркін ойында, дербес әрекеттерде ауызекі сөйлесуге, бірлескен әрекеттері туралы келісуге, ортақ тақырыпта әңгімелесуге, сұрақтарға жауап беруге, өз бетінше кітаптарды қарауға, өзінің алған әсері мен қалауын білдіруге, сәлемдесуде, өтінішін, ырзашылығын білдіруде сыпайы сөйлеу әдебін сақтауға, құрдастарын есімімен толық, дұрыс атауға баулу.
Сөйлеудің дыбыстық мәдениеті.
Артикуляциялық және дыбыстық аппаратты, сөйлеу кезінде тыныс алуды, естуді дамыту. Көрнекілікпен немесе көрнекіліксіз өзіне айтылған сөзді тыңдау және түсінуді дамыту. Қазақ тіліне тән ә, ө, қ, ү, ұ дыбыстарын өздігінен дұрыс айтуға баулу.
Сөздік қор.
Ауызекі сөйлеуде түрлі балалар әрекеттерінде қоршаған орта заттары мен табиғат нысандарының атауларын өздігінен қолдануды қалыптастыру. Баланың сөздік қорын дамытуда, санамақтар, тақпақтар, жаңылтпаштарды жаттауға баулу.
Тілдің грамматикалық құрылымы.
Жуан және жіңішке түбір сөздерді ажырату, оларды көпше түрде қолдануға үйрету. Бұйрық райлы етістіктерді жекелей қолдануға баулу (бар, кел, айт).
Байланыстырып сөйлеу.
Ауызекі сөйлеудің қарапайым түрлерін меңгерту, балалардың өздеріне
айтылған сөзді, пікірді түсінуін қалыптастыру, алдын ала үйретілген сөйлеу
үлгілерін есте сақтап, әңгімелесе білуге баулу.

	
	Математика негіздері
	- қарапайым математикалық ұғымдарды қалыптастыру;
- бақылау арқылы қоршаған орта заттарының санын, пішінін, шамасын, олардың кеңістікте орналасуын ажыратуға үйрету;
- заттарды зерттеуге қызығушылықты ояту, жаңаны тануға, өзіне сенімділікке баулу;
- командада жұмыс істей білуге дағдыландыру;
- көрнекі-қимылдық ойлауды және шығармашылық қиялдауды дамыту. 
Сан. Заттардың санын ажырату дағдысын жетілдіру: «көп – біреу», («біреу – көп»), біртекті заттарды топтастыру және олардың ішінен біреуін бөліп көрсету, қоршаған ортадан бір немесе бірнеше бірдей затты табу, «Қанша? Неше?» деген сұрақтарға жауап беру. (Қимылды ойындарда, ойыншықтармен ойнау барысында күн бойы күнделікті). 
Шама. Өлшемдері қарама-қарсы және бірдей заттарды салыстыру, заттарды шаманың берілген белгісі (ұзындығы, биіктігі, қалыңдығы) бойынша бір затты екінші затпен салыстыру арқылы салыстыру, салыстыру нәтижелерін белгілеу: бірдей, көлемі бойынша үлкен – кіші.
Геометриялық фигуралар. Геометриялық фигураларды: үшбұрыш, шаршы, дөңгелекті ажырата білу дағдыларын бекіту («Ғажайып қапшық», «Гараждар» ойындары). Кеңістікті бағдарлау. Өз дене мүшелерінің орналасуын бағдарлау және өзіне жақын кеңістіктегі бағыттарды анықтау: оң жақта (биік шырша) – сол жақта (аласа шырша). 
Уақытты бағдарлау. Тәуліктің қарама-қарсы бөліктерін ажырата білу: күндіз – түнде, таңертең – кешке (күн тәртібі барысында күнделікті).

	
	Қоршаған әлеммен таныстыру
	Бала, оның отбасы, үйі.
«Мен» бейнесін, құрдастарын балалар қоғамының мүшелерінің бірі ретінде қабылдауға үйрету, әртүрлі ойындарды өз бетінше ойнауға баулу, өз іс-әрекеттеріне оң баға беруді дамыту.
Балаларды жақындарына қамқорлық танытуға үйрету.
Дербестік дағдыларын қалыптастыру: киіну, жуыну, тіс тазалау.
Заттық әлем.
Заттардың сапалары мен қасиеттерін сипап сезу арқылы (ойыншықтар), есту арқылы (жануарлардың дыбыстары) ажырата білуге үйрету.
Заттарға, ойыншықтарға, кітаптар мен ыдыстарға ұқыпты қарауға тәрбиелеу. Әртүрлі заттардың атауларын сөйлеу барысында белсенді қолдану, заттардың атқаратын қызметтерін түсіну, заттардың тобын білдіретін ұғымдарды меңгеру.
Кеңістікті бағдарлай білуге (топта, ойын кезінде ойын алаңында) және қоршаған ортаны қабылдауға үйрету.
Көлік, байланыс құралдары.
Көлік құралдарының түрлерімен таныстыруды жалғастыру. Көшеде ересек адамның жанында болу, балабақша қоршауынан шықпау ережелерін түсіндіру.
Еңбекке баулу.
Таныс мамандық иелеріне (аула сыпырушы, бағбан, жүргізуші, құрылысшы) және олардың еңбегінің нәтижелеріне құрметпен қарауға тәрбиелеу. Ересектердің еңбегін (аула сыпырушының, тәрбиеші көмекшісінің, жүргізушінің) бақылау негізінде балаларды ойын әрекетіне ынталандыру. Балалардың мүмкіндіктеріне қарай тәрбиешінің көмекшісіне, аула сыпырушыға көмек көрсетуін ұйымдастыру (еңбек әрекеті, таңертеңгі уақытта, серуен кезінде берілетін тапсырмалар).
Қарапайым тапсырмаларды өздігінен орындауға, балалардың түрлі әрекеттеріне қажетті материалдар мен құрал-жабдықтарды дайындауға, қолданғаннан кейін ойыншықтарды, кітаптарды және заттарды өз орнына жинауға баулу.
Өз құрдастарының шығармашылық жұмыстарының нәтижелеріне, суреттері мен бұйымдарына құрметпен қарауға, оларды ұқыпты сақтауға тәрбиелеу.
Адамгершілік және патриоттық тәрбие.
Балаларда «дұрыс» немесе «дұрыс емес», «жақсы» немесе «жаман» әрекеттер туралы қарапайым түсініктерді дамыту, әлеуметтік және эмоционалдық зиятты тәрбиелеу: балалардың назарын адамның мейірімді, жанашыр, қамқор, еңбекқор, ұқыпты қасиеттеріне аудару, жақсы және жаман әрекеттерді дұрыс бағалау тәжірибесін қалыптастыру.
Менің Отаным – Қазақстан.
Балалардың өздері тұратын қала немесе ауыл, еліміздің астанасы, Қазақстан Республикасының мемлекеттік рәміздері туралы білімдерін қалыптастыру.
Балалардың туған өлкесіне деген сүйіспеншілік сезімін тәрбиелеу (серуендеу, көрікті жерлердің фотоколлаждарын жасау, елорда мен туған өлке туралы фотосуреттерді қарау), айналасындағы ересектерге сүйіспеншілік танытуға, балаларға қамқорлық көрсетуге үйрету (ойындарда, еңбек әрекетінде, киіну және шешіну кезінде).
Балалардың жалпыға ортақ ережелер мен нормаларды меңгеруіне ықпал ету: амандасуға, қоштасуға, көмек көрсеткені үшін алғыс айтуға үйрету. Бөлмеде және балабақша ауласында тәртіп пен тазалық сақтауға баулу.
Өсімдіктер әлемі.
Туған өлкенің кейбір өсімдіктері туралы қарапайым түсініктерді қалыптастыру. 2-3 түрлі ағашты (қылқанжапырақты, жапырақты), бөлме өсімдіктерін тану және атау, өсімдіктердің бөліктерін (діңі, бұтақтары, жапырақтары, тамырлары (бөлме өсімдіктерінде)) ажырату.
Жануарлар әлемі.
Қазақстанды мекендейтін жабайы жануарлар (қоян, тиін, аю) туралы, олардың қыс мезгіліндегі тіршілігі жөнінде түсініктерін қалыптастыру; табиғат бұрышын мекендеушілерді (аквариумдағы балықтарды) бақылау дағдыларын дамыту.
Тірі және өлі табиғат заттары мен құбылыстарына қызығушылықтарын қалыптастыру.
Табиғаттағы маусымдық өзгерістер.
Ауа райының жағдайын анықтау (суық, аязды, ашық, бұлтты, желді), қыс мезгіліндегі табиғат құбылыстарын бақылау: қар, жел, ауа райы, күн, аспан, жапырақсыз ағаштар, жасыл қылқан жапырақты шырша, қар астындағы өсімдіктер, ауладағы құстар (торғай, сауысқан, сарышымшық, қарға). Қыс мезгіліндегі ауа райының жағдайын бақылау күнтізбесіне белгілеу.
Балалардың жалпыға ортақ ережелер мен мінез-құлық нормаларын меңгеруі.
Балалардың жалпыға ортақ ережелер мен нормаларды меңгеруіне ықпал ету. Балабақшада, үйде, көшеде тәртіпті сақтауға дағдыландыру. Балаларды әдепті қарым-қатынасқа үйретуді жалғастыру (амандасуға, қоштасуға үйрету). Бөлмеде және балабақша ауласында тәртіп пен тазалық сақтауға баулу.
Қыс мезгіліндегі серуен кезіндегі қауіпсіз мінез-құлық ережелері: қарды жемеу, мұзды қолмен ұстамау, қоқыс тастамау, қоқыс қалдырмау, өзінен кейін жинау, бұтақтарды сындырмау, ересек адамның қарауынсыз мұз үстінде сырғанамау.
Топтағы қауіпсіз мінез-құлық: шыршадағы ойыншықтармен ойнамау, шыршаның бұтақтарын тартпау, түсіп қалған түймелерді ауызға салмау (ересек адамға беру), терезенің алдына шықпау, розеткаларға жақындамау, баспалдақпен көтерілгенде және түскенде таяныштан ұстау. 

	
	Сурет салу
	- бейнелеу өнеріне қызығушылықты қалыптастыру, шығармашылық ойлауы мен қиялдауын дамыту;
- бейнелеу әрекеті мен оның нәтижесіне эмоционалды жағымды қарым қатынас орнату;
- бейнелеу әрекетін балалардың қызығушылықтарын ескере отырып, ұйымдастыру, балаларға бейнелейтін заттарды өз бетінше зерттеуге мүмкіндік беру;
- қазақ халқының өнер туындыларымен, сәндік-қолданбалы өнерімен таныстыру;
- өнер туындыларына, қоршаған шынайы әлемнің эстетикалық жағына қызығушылықты тәрбиелеу;
- бейнелеу әрекеті барысында қауіпсіздікті сақтауға және еңбекқорлыққа, ұқыптылыққа баулу.
Сурет салу кезінде қарындашты, қылқаламды қатты қыспай, дұрыс ұстауды үйрету. Қылқаламмен бояуда оны бояуға ақырын батыруды, алынған артық бояуды құтының шетіне қылқаламды ақырын басынан басып, ағызып жіберіп бояуды, бояудың келесі түсін қолдану үшін қылқаламды басқа түске салмас бұрын жақсылап суға шайып алып қолдануды, жуылған қылқаламды жұмсақ матамен немесе қағаз майлықпен сүртіп кептіруді үйрету.

	
	Мүсіндеу
	- балалардың қалауы бойынша материалдарды, бейнелеу техникасын (саусақпен, алақанмен, мақтамен, сазбалшықпен, ермексазбен, қағазбен) таңдауға мүмкіндік беру;
- қазақ халқының өнер туындыларымен, сәндік-қолданбалы өнерімен таныстыру;
- өнер туындыларына, қоршаған шынайы әлемнің эстетикалық жағына қызығушылықты тәрбиелеу.
Кесектерді алақандарының арасында домалату, есу, жаю тәсілдері арқылы заттарды мүсіндеу (ыдыстар, ойыншықтар).

	
	Жапсыру
	- балалардың қалауы бойынша материалдарды, бейнелеу техникасын (саусақпен, алақанмен, мақтамен, сазбалшықпен, ермексазбен, қағазбен) таңдауға мүмкіндік беру;
- қазақ халқының өнер туындыларымен, сәндік-қолданбалы өнерімен таныстыру;
- өнер туындыларына, қоршаған шынайы әлемнің эстетикалық жағына қызығушылықты тәрбиелеу.
Желімдеудің техникасын үйрету: желімді қылқаламға, мұқият жағып алу, жаймадағы дайын үлгіге жағу, желімнің қалдықтарын сүртуге майлықты қолдану.

	
	Құрастыру
	- қарапайым заттарды, құбылыстарды, пішіндерді, түстерді, бөліктердің орналасуын бере отырып, бейнелеу дағдыларын қалыптастыру, көз бен қолдың үйлесімін дамыту.
Құрастырылатын құрылысты қарапайым сызбаларға, суреттегі үлгісіне қарап зерттеуге және кірпіштерді, тақтайшаларды тігінен қатарға орналастырып, бір-бірімен мықтап бекіту тәсілдерін қолданып, өз бетінше құрастыруға мүмкіндік беру, өзінің тұрғызған құрылысын талдауға баулу.

	
	Музыка
	- музыкаға қызығушылықты қалыптастыру, шығармашылық ойлауы мен қиялдауын дамыту;
- қазақ халқының өнер туындыларымен, сәндік-қолданбалы өнерімен таныстыру;
- өнер туындыларына, қоршаған шынайы әлемнің эстетикалық жағына қызығушылықты тәрбиелеу.
Музыканы эмоционалды көңіл-күймен қабылдауға баулу. Музыкалық
жанрлар: ән, би, маршпен таныстыру.
Музыка тыңдау.
Музыкалық шығарманы соңына дейін тыңдауға, музыканың сипатын түсінуге, музыкалық шығарманың неше бөлімнен тұратынын білуге және ажыратуға үйрету.
Музыкалық ойыншықтар мен балалар музыка аспаптарының (музыкалық балға, сылдырмақ, барабан, металлофон, маракас, асатаяқ, тұяқ, сырнай) дыбысталуын ажырата білуді жетілдіру.
Түрлі сипаттағы әндердің мазмұны мен көңіл күйін қабылдай білуді қалыптастыру; әннің мазмұнын түсіну.
Әртүрлі аспапта орындалған әндерді тыңдауға, оларды есте сақтауға және білуге; шығарманы соңына дейін тыңдауға үйрету.
Музыкалық шығарманы иллюстрациялармен салыстыра білуді қалыптастыру.
Балалар аспаптарының, музыкалық ойыншықтардың дыбысталуын ажыратуға үйрету; оларды атай білу.
Ересектердің орындауындағы және аудио-бейнежазбадан музыка тыңдауға үйрету.
Музыкалық шығарманың көркем құралдарын: дауысы (ақырын-қатты), қарқыны (жылдам-баяу), көңіл-күйі (мұңды, көңілді ) байқауға үйрету.
В.Красева «Қыс»; С.Қалиев, Д.Омаров «Елтаңбасы елімнің»; К.Қуатбаев «Жасыл шырша жанында»; Е.Тиличеева «Шыршамызға арнаймыз».
Ән айту.
Ән айту дағдыларын дамытуға ықпал ету: ре (ми) — ля (си) диапазонында, барлығымен бір қарқында әнді таза айту, сөздерді анық айту, әннің сипатын жеткізу (көңілді, созып, ойнақы айту). Аспаптың сүйемелдеуіне, ересектердің дауысына ілесе отырып, олармен бірге ән айту, әнді бірге бастап, бірге аяқтау.
К.Қуатбаев, К.Шалқаров «Қыс әні»; Е.Құсайынов «Сәби қуанышы»;Г.Абдрахманова «Билейміз Аяз атамен»; К.Қуатбаев «Жасыл шырша жанында».
Музыкалық-ырғақтық қозғалыстар.
Музыкамен жүру мен жүгіруді ырғақты орындау, шеңбер бойымен бірінің артынан бірі жүру және шашырап жүруге үйрету. Музыканың басталуы мен аяқталуына сәйкес қимылдарды орындау, қимылдарды өз бетінше бастау және аяқтау. Би қимылдарын орындау сапасын жақсарту: кезек-кезек екі аяқпен және бір аяқпен секіру. Заттармен және заттарсыз музыкалық шығарманың қарқыны мен сипатына сәйкес бір-бірден, жұппен ырғақты қимылдар орындау. Музыкалық шығармалар мен ертегі кейіпкерлерінің қимылдарын мәнерлі және эмоционалды жеткізу дағдыларын дамыту: аю қорбаңдап жүреді, қоян секіреді, құстар ұшады. Қазақ халқының би өнерімен таныстыру. Музыкалық сүйемелдеумен қазақ би қимылдарының қарапайым элементтерін орындау, ойындарда таныс би қимылдарын қайталау.
Балалардың билейтін музыкаға сәйкес би қимылдарын өз бетінше орындауына, таныс би қимылдарын ойындарда қолдануына мүмкіндік беру.
М.Старокадомский «Қысқы би»; «Етіктер» (Пр 57); М.Зацепина «Сақиналармен би».
Балалар музыкалық аспаптарында ойнау.
Балаларды музыкалық аспаптармен: сыбызғы, металлафон, қоңырау, сылдырмақ, маракас және барабанмен, сондай-ақ олардың дыбысталуымен таныстыру.
Балаларға арналған музыкалық аспаптарда және металлофонда (бір пластинада) ырғақпен қағып ойнаудың қарапайым дағдыларын меңгеруге ықпал ету.



